[{"text_idx": "#000001", "text": "Roedd yr arglwyddiaeth yn eiddo i deulu Bute tan 1947, pan roddwyd y castell i Ddinas Caerdydd. Daeth pw\u0302er a ffyniant i Gaerdydd yn sgil teulu Bute, gan droi pentref bach pysgota yn un o borthladdoedd allforio glo mwyaf y byd. Trosglwyddwyd y castell i fod yr adeilad ffantasi gothig a welir heddiw, yn ogystal a\u0302 datgelu gorffennol Rhufeinig y Castell."}, {"text_idx": "#000003", "text": "Aeth Holland ati i ailfodelu\u2019r adeiladau a ychwanegwyd gan yr Herbertiaid yn y 16 ganrif, ac ailadeiladodd y rhannau o\u2019r castell i\u2019r gogledd ac i\u2019r de o\u2019r neuadd, sef yr adain fwyaf a\u2019r adain leiaf. Rhannwyd y Neuadd Fawr yn Neuadd Fynedfa, Llyfrgell ac Ystafell Fwyta newydd. Uwchben y Neuadd, moderneiddiwyd yr ystafelloedd gwely a rhoddwyd enwau iddynt megis yr Ystafell Goch, yr Ystafell Felfed ac ati..."}, {"text_idx": "#000004", "text": "Bu farw John Stuart, Ardalydd cyntaf Bute, ym 1814. Trosglwyddwyd yr Arglwyddiaeth i\u2019w w\u0302yr, Ail Ardalydd Bute, a aeth ati i ddatblygu potensial yr ysta\u0302d ar gyfer diwydiant ac fel porthladd. Atgyweiriwyd y Castell ymhellach yn ystod yr 1820au."}, {"text_idx": "#000005", "text": "Bu farw\u2019r Ardalydd ym mis Mawrth 1848. Dim ond chwech mis oedd oed ei fab a\u2019i etifedd, John Patrick Crichton-Stuart, 3ydd Ardalydd Bute. Ym mhen amser ef fyddai un o noddwyr preifat pensaerni\u0308aeth bwysicaf y wlad erioed."}, {"text_idx": "#000006", "text": "Ym 1865 gwahoddwyd y pensaer William Burgess gan yr Arglwydd Bute i gyflwyno adroddiad ar gyflwr y Castell. Dyma oedd man cychwyn partneriaeth bwysig a fyddai\u2019n para 16 mlynedd, a newidiwyd Castell Caerdydd i fod yn balas ffantasi Neo Gothig."}, {"text_idx": "#000009", "text": "Ym 1872 priododd yr Arglwydd Bute a\u0302\u2019r Anrhydeddus Gwendolen FitzAlan Howard, un o ferched prydferthaf yr oes. Ganed pedwar o blant iddynt, a dyluniodd Burges feithrinfa yn arbennig ar eu cyfer. Parhaodd y gwaith drwy ailadeiladu Tw\u0302r Bute a Thw\u0302r Herbert, yn ogystal a\u0302\u2019r tw\u0302r newydd i westeion a Thw\u0302r y Tanc. Atgyweiriwyd y Tw\u0302r Octagon o\u2019r 15fed ganrif drwy ychwanegu meindwr pren uwchben y bylchfuriau. Creodd Burges Lyfrgell a Neuadd Wledda o fewn y bloc llety a oedd yn dyddio o ddiwedd y canoloesoedd."}]